Document ID: 31994R3332

KOMISSION ASETUS (EY) N:o 3332/94,
annettu 21 päivänä joulukuuta 1994,
viinialan vientituesta annetun asetuksen (ETY) N:o 2137/93 ja Kanariansaarten viinialan tuotteiden erityisen hankintajärjestelmän soveltamista koskevista yksityiskohtaisista säännöistä annetun asetuksen (ETY) N:o 2253/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1891/94(2), ja erityisesti sen 56 artiklan 4 kohdan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen N:o 1601/92(3), sellaisena kuin se on viimeksi muutettuna komission asetuksella (ETY) N:o 1974/93(4), ja erityisesti sen 3 artiklan 4 kohdan ja 7 artiklan toisen alakohdan,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(5), sellaisena kuin se on viimeksi muutettuna komission asetuksella (ETY) N:o 3115/94(6), ja erityisesti sen 15 artiklan,
sekä katsoo, että
asetuksessa (ETY) N:o 2658/87 on säädetty tavaranimikkeistöstä, jäljempänä 'yhdistetty nimikkeistö`, yhteisen tullitariffin ja yhteisön ulkomaankauppatilastoista vaatimusten täyttämiseksi samanaikaisesti,
asetuksen (ETY) N:o 2658/87 12 artiklassa säädetään, että komissio antaa vuosittain asetuksen, jota sovelletaan seuraavan vuoden 1 päivästä tammikuuta alkaen, joka sisältää yhdistetyn nimikkeistön täydellisen toisinnon neuvoston tai komission säätämien toimenpiteiden mukaisena sekä siihen liittyvät yhteisen tullitariffin autonomiset tullit ja sopimustullit,
sen vuoksi on tarpeen antaa viinialan vientituesta ja asetuksen (ETY) N:o 646/86 kumoamisesta 28 päivänä heinäkuuta 1993 annetussa komission asetuksessa (ETY) N:o 2137/93(7), sellaisena kuin se on viimeksi muutettuna asetuksella (EY) N:o 2938/94(8) ja Kanarian saarten viinialan tuotteiden erityisen hankintajärjestelmän soveltamista koskevista yksityiskohtaisista säännöistä 31 päivänä heinäkuuta 1992 annetussa komission asetuksessa (ETY) N:o 2253/92(9), sellaisena kuin se on viimeksi muutettuna asetuksella (EY) N:o 1818/94(10), olevien tavaroiden kuvaus ja tariffien alajako yhdistetyn nimikkeistön mukaisesti; nämä mukautukset eivät aiheuta olennaisia muutoksia, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2137/93 liite tämän asetuksen liitteellä I.
2 artikla
Korvataan asetusten (ETY) N:o 2253/92 liitteet I ja II tämän asetuksen liitteillä II ja III.
3 artikla
Tämä asetus tulee voimaan 1 päivänä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
17
18
6